
Сотталғандардың еңбегін ұйымдастыру басқармасы желісі бойынша ҚАЖ комитетінің сайтына орналастыру үшін ақпарат.

2025 жылы құқық қорғау органдарының алқасында (ҚР Президентінің қатысуымен өткен.2025 жылғы 23.06 № 25-01-15.2 хаттаманың 2.12-тармағы) Мемлекет басшысы қылмыстық-атқару жүйесі мекемелерінде өндірісті кеңейту және кәсіпкерлерді тарту арқылы сотталғандардың еңбекпен қамтылуын арттыруды тапсырды.
Сотталғандардың еңбекпен қамтылуы азаматтың босатылғаннан кейiн әлеуметтiк бейiмделуiнде маңызды рөл атқарады, еңбек дағдыларын, тәртiп пен құқыққа бағынатын мiнез-құлықты дамытады.
Бұдан басқа, сотталғандардың жұмыспен қамтылуы қылмыспен келтірілген залалды өтеуге, салықтарды, алименттерді және өзге де міндеттемелерді уақтылы төлеуге әсер етеді.
Сотталғандарды еңбекпен қамтуды ұлғайту мақсатында Сотталғандарды ұйымдастыру басқармасы «Еңбек» РМК-мен бірлесіп, өндірістік нысандарды жаңғыртуды және «Еңбек» РМК-ның өз өндірісін кеңейтуді, сондай-ақ процестерді автоматтандыруды көздейтін ҚАЖ мекемелерінің өндірістік учаскелерін дамытудың 2026-2027 жылдарға арналған жоспарын әзірледі.
Сонымен қатар, 2026 жылы еліміздің барлық аумағында 42 өндірістік ангар салу жоспарланған, бұл ҚАЖ мекемелері аумағында жаңа өндірістер ашуға, жұмыспен қамтуды ұлғайтуға мүмкіндік береді.
Қазіргі уақытта жеңіл өнеркәсіп, ағаш өңдеу, ҰҰА, медициналық мақсаттағы тауарлар, құрылыс материалдары және т.б. сияқты өндіріс түрлері ашылды, сондай-ақ тамақ өнімдері (шырындар, сүт өнімдері, консерві өнімдері) өндірісін ұйымдастыру бойынша жұмыстар жүргізілуде.
Сотталғандардың орташа жалақысы 2026 жылы шамамен 85000 теңгені құрады.
Бизнеспен тиімді ынтымақтастық үшін барлық қажетті жағдайлар жасалуда.
Мәселен, ҚАЖ мекемелері жағдайында өндірісті ашқан және дамытатын кәсіпкерлер үшін салықтық және өзге де преференцияларды белгілеу арқылы бизнес пен ҚАЖ мекемелерінің өзара тиімді ынтымақтастық тетігін әзірлеу бойынша жұмыс жүргізілуде.
Ұлттық экономика министрлігінің мемлекеттік органдардың қатысуымен бизнесті ынталандыру үшін (ІІМ, Қаржымині, ОАМ, Еңбекмині, «Атамекен» ҰКП, Әлеуметтік инноваторлар қауымдастығы) бизнес субъектілерін әлеуметтік кәсіпкерлерге жатқызу әдіснамасын жетілдіру, Әлеуметтік кәсіпкерлік субъектілерінің тізілімін жүргізуді оңтайландыру жөніндегі жұмыс тобы құрылды (бұдан әрі - МЖК), сондай-ақ МЖК үшін мемлекеттік қолдау шараларын көрсету және өзге де преференциялар беру мәселелері бойынша (ҚР ҰЭМ-нің 2026 жылғы 22 маусымдағы № 156 бұйрығы).
Қазақстан Республикасының Кәсіпкерлік кодексіне сәйкес бас бостандығынан айыру орындарындағы адамдарды еңбекке тартатын бизнесмендер әлеуметтік кәсіпкерлік субъектілерінің бірінші санатына жатқызылды. Бұл мәртебе «Даму» кәсіпкерлікті дамыту қоры арқылы кредиттер бойынша пайыздық мөлшерлемелерді субсидиялауды және қайтарымсыз мемлекеттік гранттар алуды қоса алғанда, мемлекеттік қолдау шараларына қол жеткізуге мүмкіндік береді.
Бизнесті қолдаудың бірыңғай кешенді бағдарламасы шеңберінде қаржылық ынталандыру бөлігінде әлеуметтік кәсіпкерлер үшін несиелер бойынша пайыздық мөлшерлемені 1,5 млрд теңгеге дейінгі қарыз сомасы кезінде жылдық 7-8% деңгейіне дейін субсидиялау, сондай-ақ шағын бизнес үшін несие сомасының 85% -на дейін жабатын «Даму» қорының кепілдік беру құралын пайдалану көзделген.
Қосымша фискалдық преференциялар жаңа Салық кодексіне енгізілген, онда арнайы салық режимін қолданатын кәсіпкерлер үшін 4% тіркелген базалық салық ставкасы көзделген (76-бап).
	Сотталғандардың еңбекпен қамтылуы ҚАЖ комитетінің ерекше бақылауында.

